...Սասունի տարբեր կողմերից, հատկապես Իշխնձորի ու Տալվորիկի գյուղերից հազարավոր կին ու երեխա, ծեր ու հիվանդ, վիրավոր ու որբ Անդոկ սարի կատարին միացան ֆիդայիներին: Աղջեն իր քսաներկու զինվորներով փակում էր թուրքական կանոնավոր զորքի ճանապարհը դեպի սարի գագաթ: Անդոկի ինքնապաշտպանության հրամանատարությունը հուսադրում էր, որ դիմանան մինչև ռուսական զորքը հասնի։ Աղջեն համաձայն չէր հրամանատարների հետ շատ հարցերում: Փորձեցին Աղջեին զինաթափել, բայց չհամարձակվեցին։